**AVTALE OM UTLÅN/BRUK OG ELEKTRONISK PUBLISERING AV DIPLOMOPPGAVE**

Avtale mellom partene: Arkitektur- og designhøgskolen i Oslo og

|  |  |
| --- | --- |
| Student: | |
| Navn: | Født |
| Oppgavens tittel: | |
|  | |
| Grad: | |
|  | |
| Studieprogram: Interaksjonsdesign  Produktdesign  Tjenestedesgin  Urbanisme | |

**Rett til bruk og utlån**: (se pkt. 1 på avtalens bakside for utdypende forklaring og vilkår)

**JA**, jeg gir med dette AHO tillatelse til at diplomoppgaven kan lånes ut uten samtykke i ubegrenset tid:

Besvares kun dersom du *ikke* svarte ja på spørsmålet over:

Diplomoppgaven klausuleres og kan ikke uten forfatters samtykke lånes ut

før utløp av klausulperioden, som fra avtalens dato er på:

6 måneder  1 år  3 år  5 år  Ubegrenset

**JA,** jeg gir med dette AHO tillatelse til å kopiere opp diplomoppgaven for senere *internt bruk* i forskning og undervisning:

Besvares kun dersom du *ikke* svarte ja på spørsmålet over:

Diplomoppgaven klausuleres og kan ikke uten forfatters samtykke kopieres

opp for internt bruk i forskning og undervisning før utløp av klausulperioden:

**Rett til elektronisk publisering** (se pkt. 2-7 på avtalens bakside for utdypende forklaring g vilkår)

Gir forfatter med dette AHO tillatelse til at diplomoppgaven kan publiseres på Internett i AHO’s institusjonelle arkiv (etter utløp av en eventuell klausulperiode)?

Ja  Nei

|  |
| --- |
| EVENTUELL MERKNAD: |

Jeg har lest og akseptert vilkårene på baksiden av avtalen for bruk og utlån, samt publisering av min oppgave på Internett via AHO’s institusjonelle arkiv:

……………………………………. ……………………………………………

STED/DATO FORFATTERS SIGNATUR

…………………………………… …………………………………………….

STED/DATO REPRESENTANT AHO V/STUDIEADMINISTRASJONEN

**Innledning**

Denne avtalen gjelder for ferdig sensurert diplomoppgave etter klagefristens utløp. Forfatter kan når som helst trekke sitt samtykke tilbake på ett eller flere punkter med umiddelbar virkning, men dersom avtalen har trådt i kraft gjelder innholdet i pkt. 6.

**1 Rett til bruk og utlån**

En masteroppgave faller inn under åndsverklovens bestemmelser om opphavsrett, slik at den ikke kan offentliggjøres eller benyttes uten forfatterens samtykke.

Å klausulere betyr å legge begrensninger på bruk av oppgaven. Vi ber deg om å nøye vurdere nødvendigheten av å legge klausul på oppgaven, og dersom den må klausuleres, om klausulen kan tidsbegrenses. Vanlige grunner for klausulering er dersom oppgaven er tenkt benyttet i senere arbeid med tanke på publikasjon, at den inneholder taushetsbelagte eller sensitive opplysninger.

***Vi gjør oppmerksom på at dersom dette skjemaet ikke returneres ferdig utfylt til AHO innen tre uker etter din uteksaminasjon, vil det ikke bli lagt klausul på din diplomoppgave. Dette betyr at oppgaven fritt vil kunne lånes ut og benyttes for internt bruk ved AHO. Oppgaven vil imidlertid ikke bli publisert elektronisk etter pkt. 2 uten at dette skjemaet er signert.***

**2 Rett til elektronisk publisering**

2.1 Etter utløpet av eventuell klausulperiode gir jeg med dette AHO en vederlagsfri, ikke-eksklusiv rett til å gjøre diplomoppgaven, nedenfor kalt oppgaven, tilgjengelig i elektronisk form i AHO’s til enhver tid gjeldene institusjonelle arkiv. Dette innebærer at oppgaven publiseres på Internett.

Forfatteren er klar over og aksepterer de konsekvenser en tilgjengeliggjøring via Internett medfører. Blant annet innebærer en slik tilgjengeliggjøring at andre nettsteder kan lenke til oppgaven. Oppgaven vil bli søkbar med tittel, forfatter, år og sammendrag på ulike søkemotorer på Internett, og vil bli publisert på en slik måte at det er mulig å ta utskrift av dokumentet.

**3 AHOs plikter**

3.1 AHO skal publisere oppgaven slik den ble levert til AHO; med tekst, tegninger, grafikk, bilder med mer, men med de tekniske tilpasninger som anses for nødvendig for publisering på Internett.

3.2 AHO skal beskytte oppgaven mot å bli endret av uvedkommende/tredjepart, i henhold til AHOs til enhver tid gjeldende sikkerhetsbestemmelser.

3.3 AHO får ikke råderett over oppgaven utover det som ettertrykkelig fremgår av denne avtalen.

**4 Forfatterens plikter**

4.1 Oppgaven som leveres til publisering, skal være den samme som ble levert til sensur. Forfatteren skal følge AHOs rettledning for publisering.

4.2 Forfatteren innestår for at han/hun er opphavsmann til den innleverte oppgaven og har fullstendig råderett over denne i sin helhet. Hvis andre har opphavsrettigheter som utelukker tilgjengeliggjøring i elektronisk form via AHOs institusjonelle arkiv uten tillatelse fra tredjepart, må forfatteren selv innhente nødvendig tillatelse fra disse.

Forfatteren innestår for at oppgaven ikke skal inneholde materiell som kan anses å stride mot gjeldende norsk rett eller inneholder lenker eller andre koblinger til slikt materiale.

4.3 Hvis oppgaven er innlevert av flere i fellesskap, må alle inngå avtale om publisering, dvs. at alle må undertegne denne avtalen.

4.4 Hvis oppgaven eller deler av denne planlegges publisert i et tidsskrift eller ved et forlag, innestår forfatteren for at han/hun har innhentet de nødvendige tillatelser fra tredjemann på forhånd.

Forfatteren skal ved eventuell inngåelse av avtaler med andre om rett til å publisere oppgaven (typisk tidsskrifter og forlag) ivareta og beskytte AHOs rettigheter etter denne avtalen.

4.5 Dersom AHO skulle bli gjort erstatningsansvarlig overfor en tredjepart på grunn av at forfatteren ikke oppfyller sine plikter etter denne avtalen, er forfatteren forpliktet til å holde AHO skadesløs.

**5 Overføring av avtalen**

5.1 AHO skal bare kunne overføre sine rettigheter og/eller plikter i henhold til denne avtale til tredjepart såfremt forfatterens interesser etter avtalen blir ivaretatt i overføringsavtalen.

**6 Opphør av avtalen**

6.1 AHO har en ubegrenset rett til å avbryte publisering av oppgaven.

6.2 Forfatteren har rett til skriftlig å si opp avtalen. AHO skal fjerne oppgaven fra sine sider på Internett så snart som mulig og senest 6 måneder etter mottakelse av oppsigelsen.

**7 Ansvar**

7.1 AHO er ikke ansvarlig for innholdet i den publiserte oppgaven. AHO har intet ansvar for skader påført forfatterens interesser med mindre skaden/e skyldes forsett eller grov uaktsomhet fra AHO eller fra noen som AHO svarer for.

Avtalen er utstedt og undertegnet i to likelydende eksemplarer. Hver av partene beholder hvert sitt eksemplar.